ka ka ka ka ka ka ka ka ka ka ka ka en es es ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka xmf ka fi ka es ka ka ka ka ka ka ka ka ka ka ka ka ka ka ka ka ka it en ka ka ka ka ka ka ka ka ka ka ka ka ka ka ka ka ja ka en ka en ka en en en en fa en en en ka en ka ka en ka ka ka ka es en en es es en en ka en ka
მაკედონიის საკითხი – ბერძნებს სტალინი გაახსენდათ – nostal.ge
კვირის ასტროლოგიური პროგნოზი ზოდიაქოს ნიშნებისთვის, 3-9 ოქტომბერი
აშშ-ში ავიაბილეთების ფასები ისტორიულ მაქსიმუმზეა
„ნუ გექნებათ მოკლევადიანი ილუზიები… დაივიწყეთ სიტყვები, მე ამას ვერ ვიზამ და მე ამას არ ვიზამ და… ყველაფერი გამოგივათ!“ – „სტაჟიანი“ ემიგრანტის შეძახილი ახალბედებს
„ფეთქებადი“ ექსპერიმენტი – ესპანეთში, სამეცნიერო ფესტივალზე აფეთქების შედეგად 18 ადამიანი დაშავდა, მათ შორის, 10 ბავშვი (ვიდეო)
ბათუმი უკვე მეორედ გახდა ტურისტული „ოსკარის“ მფლობელი
აშშ-ში ძალაში შევიდა ე. წ. ლენდ-ლიზის კანონი უკრაინის დასახმარებლად
საბერძნეთი: პირეოსში მეტრო იხსნება – როგორ გამოიყურება სადგურები
„ნაპოლის“ ფანების რეაქცია ხვიჩა კვარაცხელიას გოლზე დღეს „ტორინოსთან“ მატჩში (ვიდეო)
მომავალი წლიდან პენსიები გაიზრდება
„ღმერთმა ევა შექმნა არა ადამის ნეკნისგან, არამედ…“ – რა მოხდა სინამდვილეში ედემის ბაღში, ებრაელი მეცნიერის აზრით
მაკედონიის საკითხი – ბერძნებს სტალინი გაახსენდათ
151 1 minute read
17 ივნისს ხელი მოეწერა ხელშეკრულებას საბერძნეთსა და ყოფილი იუგოსლავიის რესპუბლიკა მაკედონიას შორის, რომლის მიხედვითაც მხარეები იუგოსლავიის დაშლის შედეგად წარმოშობილი ახალი სახელმწიფოს მომავალ ოფიციალურ სახელწოდებაზე შეთანხმდნენ. ხელშეკრულებით დასრულდა ორ მეზობელ სახელმწიფოს შორის ხანგრძლივი უთანხმოების ეპოქა, რომელიც 27 წელს გრძელდებოდა.
ისტორიულ შეთანხმებას ორი ქვეყნის საგარეო საქმეთა მინისტრებმა პრემიერ-მინისტრების, ციპრასისა და ზაევის თანდასწრებით საბერძნეთის ფლორინის რეგიონის სოფელ ფსარადესში, პრესპის ტბასთან მოაწერეს ხელი. ადგილი, ცხადია შემთხვევით არ შეურჩევიათ: სოფელი ფსარადესი პრესპის ტბის ნაპირზე მდებარე ბოლო ბერძნული პუნქტია, რომელიც ერთდროულად ორ სახელმწოფოს, სკოპიასა და ალბანეთს ესაზღვრება. მართალია, ალბანეთი მოლაპარაკების პროცესში არ მონაწილეობდა, მაგრამ ყოფილი იუგოსლავიის რესპუბლიკა მაკედონიის მოსახლეობის მნიშვნელოვან ნაწილს ალბანური უმცირესობა შეადგენს.
შეთანხმების გაფორმების შემდეგ კიდევ ერთი სიმბოლური ნაბიჯი გადაიდგა: პრემიერი ციპრასი თავის კოლეგა ზაევთან ერთად ნავით მეზობელი სახელმწიფოს ტერიტორიაზე გადავიდა და საზეიმო სადილში მიიღო მონაწილეობა. ეს იყო საბერძნეთის მთავრობის მეთაურის პირველი ვიზიტი ყოფილი იუგოსლავიის რესპუბლიკა მაკედონიაში.
შეთანხმების მიხედვით ამიერიდან მეზობელი სახელმწიფოს სახელწოდება გახდება „ჩრდილოეთ მაკედონია“. სახელწოდებაში სიტყვა „მაკედონიის“ შენარჩუნების სანაცვლოდ სლავური სახელმწიფო უარს ამბობს ანტიკური მაკედონიის ისტორიის მითვისების მცდელობებზე: გადაკეთდება შესაბამისი შინაარსის სასკოლო სახელმძღვანელოები, შეიცვლება ქვეყნის კონსტიტუცია და ასე შემდეგ – რათა საბერძნეთის მიმართ ტერიტორიული პრეტენზიების იდეოლოგიური საფუძველი არ ჩამოყალიბდეს.
შეთანხმების ხელომწერას წინ უძღოდა მწვავე შიდა დაპირისპირება ორივე ქვეყანაში. ოპოზიციური პარტიის, „ნეა დიმოკრატიის“ ლიდერმა კირიაკოს მიცოტაკისმა 16 ივნისს პარლამენტში მთავრობის ნდობის საკითხი დააყენა. მართალია, მთავრობამ ნდობა შეინარჩუნა, მაგრამ დებატები უკიდურესად მწვავე იყო. ზოგიერთმა დეპუტატმა პრემიერი ციპრასი სამშობლოს ღალატშიც კი დაადანაშაულა. სწორედ აღნიშნული დებატებისას გაისმა სტალინის სახელი – კერძოდ, აღინიშნა, რომ მეზობელი სახელწიფოს ოფიციალურ სახელწოდებაში სიტყვა „მაკედონიის“ არსებობა დაუშვებელია, რადგან იქ მცხოვრებ სლავებს არაფერი აკავშირებთ მაკედონიასთან და მეორე მსოფლიო ომამდე ეს ტერმინი არც გამოიყენებოდა. 1944 წელს იოსიპ ბროზ ტიტომ, იუგოსლავიის კომუნისტური მოძრაობის ლიდერმა, გადაწყვიტა შეექმნა ავტონომიური ერთეული, რომელსაც მაკედონია უწოდა. ტიტოს მიზანს საბერძნეთისადმი ტერიტორიული პრეტენზიების წაყენება წარმოადგენდა, რათა მიეთვისებინა ქალაქი თესალონიკი და მიმდებარე ტერიტორია და ამ გზით ეგეოსის ზღვაზე გასასვლელი მოეპოვებინა. სხვადასხვა წყაროთი დასტურდება, რომ ტიტოს გადაწყვეტილების უკან სტალინი იდგა. იმ პერიოდში საბჭოთა კავშირისა და იუგოსლავიის გეოპოლიტიკური ინტერესები ერთმანეთს ემთხვეოდა და ორ ლიდერს შორის ჯერ კიდევ კარგი ურთიერთობები არსებობდა. მოგვიანებით სტალინისა და ტიტოს ურთიერთობა დაიძაბა და იუგოსლავიამაც ვერ შეძლო საკუთარი საზღვრების საბერძნეთის ხარჯზე გაფართოება, მაგრამ შვიდი ათეული წლის განმავლობაში ამ რეგიონში მცხოვრებ სლავებს ე. წ. „მაკედონური ცნობიერება“ ჩამოუყალიბდათ.
ამ სლავური ეთნიკური ჯგუფის წარმომადგენლები დღევანდელ საბერძნეთშიც ცხოვრობენ, ყველაზებევრნი არიან ფლორინის ოლქში. რამდენიმე არასამთავრობო ორგანიზაცია მათი კულტურული და პოლიტიკური უფლებების დაცვისთვის იბრძვის.
არავინ იცის, გამოიწვევს თუ არა ეს პროცესი საბერძნეთისადმი ტერიტორიული პრეტენზიების წაყენებას სამომავლოდ, თუმცა გარკვეული საფრთხე ამ თვალსაზრისით არსებობს. ამის წარმოდგენა ჩვენთვის, ქართველებისთვის ძნელი არ იქნება, თუკი გავიხსენებთ, რომ კავკასიის ჩრდილოეთით მდებარე ალანიას ბოლშევიკებმა ჩრდილოეთ ოსეთი უწოდეს, ხოლო საქართველოს ტერიტორიაზე სამხრეთ ოსეთის ავტონომიური ოლქი შექმნეს. დღეს ამ გადაწყვეტილების შედეგი ყველასთვის ცნობილია. სხვათა შორის, ბერძნებსა და სლავებს შორის მოლაპარაკების დროს სხვადასხვა ვარიანტი განიხილებოდა. მათ შორის, „სლავომაკედონია“, „გორნამაკედონია“ და ასე შემდეგ. საბოლოოდ ორი ქვეყანა „ჩრდილოეთ მაკედონიაზე“ შეთანხმდა. იმედია, ბერძნებისთვის ეს გადაწყვეტილება ისეთივე შედეგით არ დასრულდება, როგორც საქართველოსთვის ჩრდილოეთ და სამხრეთ ოსეთის ავტონომიური წარმონაქმნების შექმნა.
სტალინის და ციპრასის კარიკატურა აღებულია საიტიდან http://www.triklopodia.gr/
ბროზ ტიტო მაკედონია სტალინი ჩრდილოეთ მაკედონია ციპრასი
საფრანგეთის სასამართლომ ქართველ „კანონიერ ქურდებს“ 10 წლით პატიმრობა მიუსაჯა
საბერძნეთი: პირეოსში მეტრო იხსნება – როგორ გამოიყურება სადგურები
საბერძნეთში არქეოლოგებმა ახალგაზრდა ჰერაკლეს უზარმაზარი ქანდაკება იპოვეს
საბერძნეთი: 4 თვის ჩვილი, რომელსაც საკუთრი მამა ახრჩობდა, სიცოცხლისთვის იბრძვის (ვიდეო)
საბერძნეთში 47 წლის მეეზოვე, რომელიც სამოდელო კარიერაზე ოცნებობდა, პოდიუმზე ავიდა – დაუჯერებელი ისტორია (ვიდეო)
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
საბერძნეთში 47 წლის მეეზოვე, რომელიც სამოდელო კარიერაზე ოცნებობდა, პოდიუმზე ავიდა – დაუჯერებელი ისტორია (ვიდეო)
© NOSTAL.GE 2022, ყველა უფლება დაცულია  |  დამზადებულია NANOSTUDIO-ს მიერ
Facebook Twitter WhatsApp Telegram Viber